钦定古今图书集成/明伦汇编/官常典/第142卷 > 黎
## 钦定古今图书集成/明伦汇编/官常典/第142卷 > 黎

帝辛三十一祀，“西伯戡黎。”

按《书经西伯戡黎》：西伯既戡黎，祖伊恐，奔告于王曰：
“天子！天既讫我殷命，格人元龟，罔敢知吉。非先王不
相我后人，惟王淫戏用自绝。故天弃我，不有康食，不
虞天性，不迪率典。今我民罔弗欲丧，曰：‘天曷不降威？
大命不挚。今王其如台’？”王曰：“‘呜呼！我生不有命在天’。
祖伊反曰：‘呜呼！乃罪多参在上，乃能责命于天。殷之
即丧’”，指乃功，不无戮于尔邦。

〈注〉《正义》曰：“黎国，汉之上党郡，壶关所治黎亭是也。纣都朝歌，王圻千里。”黎在朝歌之西，故为近王圻之诸侯也。

按《路史》，“黎子国也。”《西伯戡黎》，“武王复以封汤后。”
按《通鉴前编》，“帝辛三十有一祀，周西伯东观兵戡黎。”

〈目〉《大纪》曰：先是，亳有雀生鹯，史占之曰：“以小生大，威振名昌。”纣愈轻肆，弃耆旧贵戚大臣商容、微子、微仲、箕子、比干、胶鬲之徒，不用，而用蜚廉、恶来。蜚廉者，孟戏仲衍之裔孙，恶来其子也。俱以材力进，善谀好佞。贤臣梅伯，性忠直，数谏诤，纣怒，杀而醢之。有雷开者，阿佞进谀言，纣赐金玉而封之，赏以夏田。或谏曰：“非时也。君践一日之苗，而民夫终岁之食，其可乎？”杀之。园囿污池，沛泽多，而虎豹犀象生焉。夷羊在牧，蜚鸿满野，山鸣河竭，天雨肉，雨石，两日见。龟生毛，兔有角，女子化为丈夫。宫中夜闻哭声，而不见其人。黎侯近于王畿，不恭王命。纣方日夜极意声色，不知治也。西伯发戡黎，殷人大震。

周定王十三年秋七月，晋师略狄，立黎侯。

按《诗经邶风式微》篇：“《式微》式微，胡不归？微君之故，胡
为乎中露？《式微》式微，胡不归？微君之躬，胡为乎泥中？”

〈序〉《式微》，黎侯寓于卫，其臣劝以归也。〈笺〉黎侯为狄人所逐，弃其国而寄于卫。卫处之以二邑，因安之，故其臣劝之。〈疏〉经云：“中露泥中，知处之以二邑。”

按《诗经旄丘》篇：“旄丘之葛兮，何诞之节兮。叔兮伯兮，
何多日也？何其处也，必有与也。何其久也？必有以也。
狐裘蒙戎，匪车不东。叔兮伯兮，靡所与同。琐兮尾兮，
流离之子。叔兮伯兮，裦如充耳。”

〈朱注〉《旧说》黎之臣子自言“久寓于卫。”